তার ঈশ্বরসাধনা, মানবপ্রেমের মধ্য দিয়ে জীবনদর্শন। বাংলায় এসে তিনি উপলব্ধি করতে পেরেছিলেন সেই মানবপ্রেমেরই এক স্তর, দুই স্তর, বহু স্তর। আরো একটি বিষয়ের প্রতি তাঁর প্রেম ছাত্রাবস্থা থেকেই – ভাষাশিক্ষা। ফরাসি তাঁর মাতৃভাষা, প্রাথমিক বিদ্যাশিক্ষার পর আরো দুটি ধ্রম্নপদী ভাষা গ্রিক ও লাতিন শিখেছিলেন ছবছর। সংস্কৃত ও বাংলা ভাষাশিক্ষা পর্ব যখন শুরু হয়, তখন তিনি স্নাতক স্তরের ছাত্র। সহজ অনুমেয়, যৌবনের গ– অতিক্রম করার পূর্বেই বেশ কয়েকটি ধ্রম্নপদী ভাষা ও সাহিত্য সম্পর্কে তাঁর মধ্যে গড়ে উঠেছিল পোক্ত ধারণাবলয়। স্বদেশে থাকাকালীন তিনি সংস্কৃত ভাষার শিক্ষক হিসেবে পেয়েছিলেন বিখ্যাত ভারত দার্শনিক ফাদার পিয়ের জোহান্নকে। বাঙালি সংস্কৃতির সঙ্গে ছিটেফোঁটা পরিচয়ের যে-সুযোগ ঘটেছিল, তাও ফাদার জোহান্সের মুখনিঃসৃত কিছু গল্পের ভেতর দিয়ে। দ্যতিয়েন বুঝেছিলেন, শুধু শুকনো বইয়ের পাতা পড়ে বাংলা ভাষার রস ছিনিয়ে নেওয়া যাবে না। ভাষা গভীরভাবে জানতে হলে কৃষ্টিও জানতে হবে সমান্তরতায়। সে-কারণে বাঙালি সমাজকে জানাও একান্ত প্রয়োজন।